**OZNÁMENIE**

Mestská časť Bratislava-Devínska Nová Ves ako zriaďovateľ škôl a školských zariadení podľa § 6 ods. 3 zákona č. 596/2003 Z. z. o štátnej správe v školstve a o školskej samospráve v znení neskorších predpisov, v spojení so zákonom č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov oznamuje, že **prevádzka MŠ Pavla Horova 3 a MŠ Milana Marečka 20 je v obmedzenom režime** pre deti zákonných zástupcov pracujúcich v kritickej infraštruktúre a pre deti zákonných zástupcov, ktorým povaha práce neumožňuje vykonávať ju z domácnosti,

**v termíne od 22.02.2021 do 28.02.2021**

**Odôvodnenie:**

Rozhodnutím Ministra školstva, vedy, výskumu a športu č. 2021/10079-1-A1810 zo dňa 05.02.2021 sa má obnoviť prevádzka škôl a školských zariadení v prípade, ak to ich prevádzkové podmienky dovoľujú. Mestská časť Bratislava-Devínska Nová Ves na základe nepriaznivej epidemiologickej situácie, obmedzila prevádzku MŠ P. Horova 3 a MŠ M. Marečka 20, s výnimkou detí zákonných zástupcov pracujúcich v kritickej infraštruktúre a pre deti zákonných zástupcov, ktorým povaha práce neumožňuje vykonávať ju z domácnosti.

V Bratislave, dňa 17.02.2021

**Dárius Krajčír**

starosta mestskej časti

Bratislava-Devínska Nová Ves